ส่วนห้องสมุดและการเรียนรู้ ขอชี้แจงกรณีการจัดกิจกรรมนันทนาการ ณ เวทีกลาง ดังนี้ สำหรับแผนการดำเนินงานกิจกรรมพิเศษประจำเดือน กำหนดจัดขึ้นเป็นประจำทุกเดือน เดือนละ 2 วัน ซึ่งมีกำหนดจัดครั้งแรกในเดือนพฤศจิกายน 2566 โดยมีกิจกรรมการเรียนรู้พิเศษจากเดิมอีก 4 กิจกรรม และมีกิจกรรมแจกของขวัญ ของรางวัล ณ เวที่กลางอีกมากมาย  ทั้งนี้สามารถติดตามข่าวสารการจัดกิจกรรมได้ที่เพจพิพิธภัณฑ์เด็กกรุงเทพมหานครแห่งที่ 2 (ทุ่งครุ) ส่วนห้องสมุดและการเรียนรู้ขอขอบคุณสำหรับข้อเสนอแนะในการพัฒนาพิพิธภัณฑ์เด็กกรุงเทพมหานครแห่งที่ 2 (ทุ่งครุ) ให้ดียิ่งขึ้นต่อไป และหวังว่าท่านจะได้รับความรู้ และความเพลินเพลินที่ดียิ่งขึ้นในโอกาสต่อไป
วันนี้กลับไปพิพิธภัณฑ์เด็ก เกิดความสงสัยว่า เมื่อก่อนมีกิจกรรมเวทีกลาง แจกของขวัญของรางวัล มีเกมสนุกๆ ให้เด็กๆได้เล่น ได้ตื่นเต้น และฆ่าเวลาระหว่างรอทำกิจกรรม ได้รางวัลบ้าง ไม่ได้บ้าง แต่ก็สนุกและทำให้เด็กๆได้กล้าเเสดงออกดี ไปมาเมื่อวาน เงียบ ไม่มีอะไรเลย ยังดีที่พี่ๆเจ้าหน้าที่ยังบริการน่ารักเหมือนเดิม ลองถามดูเห็นบอกว่าให้บริษัทมาดำเนินการ กรุงเทพมหานครไม่ได้ดำเนินการแล้ว ยิ่งตกใจเพราะน่าจะดีขึ้นกว่าเดิม แต่กลับดูแย่ลงไปมาก ไม่ใช่แค่ดิฉันที่รู้สึก กลุ่มแม่ๆที่ไปด้วยกันมองไปในทางเดียวกันคือ มันร้าง มันดูไม่มีอะไรเลยช่วงสัปดาห์ที่ผ่านมา เป็นกำลังใจให้เจ้าหน้าที่ทุกคนนะคะ แต่ก็อยากให้พัฒนาปรับปรุงด้วยค่ะ
ขอบคุณค่ะ